Lazare Carnot

Matemàtich.
Lazare Nicolas Marguérite Carnot a l'era nassù a Nolay ai 13 ëd magg dël 1753 e a l'é mòrt a Magdeborgh ai 2 d'aost dël 1823.
A vnisìa da na famija dla rica borzoasìa.
A l'é stàit anlev ëd Monge a la Scòla militar ëd Mézières.

A lë s-ciòp dla rivolussion, as buta da la part ëd l'arvira.
A l'é stàit ël grand organisador dj'armade dij Sanculòt e un dij creator ëd la Scòla politécnica.

A l'é stàit antra ij faitor dla congiura ëd termidòr.
Dël 1795 a l'é stàit elegiù al diretòri e a l'é stàit chiel a pronté ij pian për j'anvasion d'Àustria e d'Italia.

Durant ël colp dë stat ëd frutidòr dlë stèmber 1797, Carnot a l'é stàit condanà e a l'ha dovù scapé a lë strangé.
Rintrà apress ël colp dë stat dij 18 brumaj ëd Napoleon, a l'é stàit ministr ëd la guèra durant ël consolà (1800).
Bin tòst però a l'é butasse contra ëdcò a Napoleon e a l'ha dovù artiresse a vita privà.
A l'é stàit mandà an esili a Magdeborgh.

Carnot a l'ha avù doe masnà: Sadi (fìsich) e Hippolyte (ch'a l'é stàit senator a vita).

 Sò travaj matemàtich 
Carnot a l'ha otnù vàire arzultà an geometrìa e an trigonometrìa.

 Euvre prinsipaj 
Géométrie de position (1803).

Carnot, Lazare
Carnot, Lazare